आजकल बलात्कार होते हुए बहुत से भारतीय वीडियो सोशल मीडिया में घूम रहे हैं और उन में आमतौर पर जबरन जोरआजमाइश उन लड़कियों से होती दिखती है, जो गांवों की हैं, खेतों में से गुजर रही हैं और बदन पर पूरे कपड़े पहने हुए हैं. इसी तरह भगवा दुपट्टा पहने उन लड़कों के भी वीडियो सोशल मीडिया में खूब चल रहे हैं, जो नैतिकता थोपने के बहाने जोड़ों पर हमला कर रहे हैं. इन में भी लड़कियों की पोशाकें भड़काऊ नहीं हैं. दोनों तरह के वीडियोज में एक समानता यह है कि कानून हाथ में लेने वाले एक तरह का सा व्यवहार कर रहे हैं. 2-4 लड़के मिल कर प्रेम करते जोड़े की कभी ऐंटीवैलेंटाइन डे के नाम पर तो कभी लव जिहाद के नाम पर पिटाई कर रहे हैं. ये वही हैं जो बलात्कार जैसे कांड करते हैं.